Holbergs gate 17 (Kristiansand)

Holbergs gate 17 er en eiendom i Holbergs gate som også omfatter hjørnebygningen mot Rådhusgata i Posebyen i Kristiansand.  Den okergule sidebygningen ble oppført i 1797, mens hjørnebygningen senere har gjennomgått ombygninger og utvidelser.  Eiendommen eies av staten, og er fredet av Riksantikvaren.

Tidslinje 
1700 - 1854 Huset var eid av kjøpmenn, brennevinshandlere og skipsførere som hadde krambod med utsalg av blant annet brennevin. 
1787 "Murt kjeller". Nevnes under hjørnehuset i branntakstprotokoll.
1797 - 1807 Hjørnebygget utvidet.
1807 - 1808 Hjørnebygget utvidet. Tilbygg mot bakgården bygd.
1854 Familien Jacobsen drev snekkerverksted.
1916 - 1917 Arkutbygging på hjørnebygningen og innredning av et loftsværelse.
1932 Søknad om innredning av bakeri ble innvilget.
1952 - 1986 Birger Frivolds Slakterforretning, butikk og arbeidslokale. (Siste eier før staten overtok).
1952 - 1957 Kjellernedgang innebygd i forlengelsen av tilbygg.
1985 Staten tok over den 1 juli.
1985 - 1991 Huset foreslått revet. Diskusjon blant annet med Riksantikvaren og Fortidsminneforeningen om verneverdi og fredning.
1992 Riksantikvaren freder eiendommen med hjemmel i lov om kulturminner av 9 juli 1978 nr 50 §15. Fredningen omfatter eksteriør av
hjørnebygget, langhuset og verkstedet, samt interiør i nordligste rom i langhusets 2. etg.
1993 Bygget rehabiliteres.

Kilder 
 Justisbygget i Kristiansand, Holbergs gate 17, Regjeringen
 Kulturminnesøk: Holbergs gate 17 Riksantikvaren

Kvadraturen (Kristiansand)
Kristiansands historie
Byggverk i Kristiansand
Kulturminner i Kristiansand
Fredete byggverk i Agder